als_Latn dik_Latn sag_Latn
Vasili: Do ta kthejmë Fierin në kryeqytetin ekonomik të ShqipërisëPostuar më: 03 June 2017 19:31
Kreu i LSI-së Petrit Vasili ka premtuar para elektoratit në Lushnjë se kjo forcë me programin e saj do të kthejë Fierin në kryeqytetin ekonomik të Shqipërisë. Ai tha se programi i LSI-së për 4 vjet qeverisje është hartuar nga njerëz profesionistë dhe se jep përgjigjet që kanë munguar.
“Ky program transformimi, ekonomik shoqëror që ndodhet në planin tonë për Shqipërinë jep ato përgjigje që kanë munguar dhe bën shtetin mik të shqiptarëve. Bindja jonë ka ardhur nga mendimi më i mirë profesional. Kemi një program realist, konkret dhe që hap zhvillim.
Me këtë plan i japim përgjigje konkrete intrigave konkrete. U hapim perspektiva të reja dhe jo çadra të vogla. Arrijmë ta transformojmë qarkun e Fierit në kryeqytetin ekonomik të Shqipërisë pasi qarku i Fierit i ka të gjitha mundësitë me planin ekonomik-shoqëror”, tha Vasili.
Sipas tij, ‘këtë vendim të madh transformues për Fierin dhe për Shqipërinë do ta marrim më 25 qershor’. “Kemi një numër të shkëlqyer, numrin 1. Një është LSI. Prandaj më 25 qershor LSI forcë e parë”, tha Vasili.
als_Latn als_Latn als_Latn als_Latn als_Latn